Rovinieta 2024. Cât costă taxa de drum, în funcție de vehiculul pe care îl conduci
- Iulia Moraru
- 20 mai 2024, 06:05
Toți conducătorii auto care circulă pe rețeaua națională de drumuri trebuie să plătească rovinieta, al cărei preț variază în funcție de gabaritul vehiculului. În plus, această taxă este obligatorie doar pe anumite categorii de drumuri.
Taxa de drum este necesară pentru toți cei care circulă pe drumurile naționale, drumurile expres și autostrăzi.
Cei care folosesc drumuri județene, locale sau forestiere nu trebuie să cumpere vinietă. Cu toate acestea, există câteva excepții de la această regulă.
Cât costă rovinieta, în funcție de gabaritul vehiculului
Pentru autoturisme, prețul este:
- o zi – 2,5 euro;
- zece zile – 3,3 euro;
- 30 de zile – 5,3 euro;
- 60 de zile – 8,4 euro;
- 12 luni – 28 euro.
Pentru vehiculele de transport marfă de până în 3,5 tone:
- o zi – 8,6 euro;
- zece zile – 11,5 euro;
- 30 de zile – 18,2 euro;
- 60 de zile – 28,8 euro;
- 12 luni – 96 euro.
Pentru vehiculele de transport marfă de peste 3,5 tone, rovinieta este:
- o zi – 4 euro;
- zece zile – 16 euro;
- 30 de zile – 32 euro;
- 12 luni – 320 euro.
Aceleași tarife se aplică și pentru vehiculele de transport persoane care au mai mult de nouă locuri pe scaune, inclusiv cel al șoferului.
Costul taxei de drum crește pentru vehiculele ce depășesc 7,5 tone
Pentru vehiculele de transport marfă de peste 7,5 tone, rovinieta costă:
- o zi – 7 euro;
- zece zile – 28 euro;
- 30 de zile – 56 euro;
- 12 luni – 560 euro.
Tarifele respective se aplică și vehiculelor de transport persoane care au mai mult de 23 de locuri pe scaune, inclusiv locul șoferului.
Pentru vehiculele de transport marfă de peste 12 tone, cu cel puțin trei axe:
- o zi – 9 euro;
- șapte zile – 36 euro;
- 30 de zile – 72 euro;
- 12 luni – 720 euro.
Pentru vehiculele de transport marfă de peste 12 tone, cu cel puțin patru axe:
- o zi – 11 euro;
- șapte zile – 55 euro;
- 30 de zile – 121 euro;
- 12 luni – 1210 euro.
Excepțiile în care șoferii trebuie să plătească rovinieta obligatoriu
Deși legislația prevede că rovinieta nu este necesară pe drumurile locale, există situații în care șoferii trebuie să plătească această taxă, chiar și fără a părăsi localitatea.
De exemplu, locuitorii din Românești, județul Timiș, sunt obligați să achiziționeze rovinieta pentru că singura cale de acces către casele lor este drumul național 1, unde sunt instalate camere pentru verificarea rovinietei.
Chiar dacă nu părăsesc localitatea, șoferii care circulă pe un drum național sau european trebuie să achiziționeze rovinieta.
Sancțiunile pentru neplata taxei de drum variază între 250 și 500 de lei pentru vehiculele obișnuite și poate ajunge până la 4.500 de lei pentru cele de mare tonaj, potrivit promotor.ro.